Filmlardagi obrazlari ishonchli chiqishi uchun hayotini xavf ostiga qo‘ygan jahon kinosi yulduzlari (foto)

Hech kimga sir emas, ko‘plab iste’dodli ijodkorlar o‘z ishiga shunchalik fidoyi bo‘ladiki, tomoshabinlar ishonishi uchun o‘ta qaltis vaziyatlarda ham barchasiga tayyor. Lekin obrazga kirish istagi aktyorlarning sog‘lig‘i, asablari va ba’zan hayotdan ko‘z yumishga ham olib keladi. “Domashniy ochag” nashri suratga tushish jarayonida hayoti xavf ostida qolgan bir qancha Gollivud yulduzlarining hikoyalarini taqdim etdi.

Jonni Depp — “Las-Vegasdagi qo‘rquv va nafrat”

Jonni Depp o‘z qahramoni — jurnalist Xanter S.Tompson bilan tanishish uchun uning uyiga ko‘chib o‘tgan va u yerda 4 oy davomida qahramonining giyohvandlik tajribalari haqidagi kundaliklarini o‘rgangan. Aktyor Tompsonning xulq-atvori va so‘zlarini o‘zlashtirib, shu qadar aniq qayta yaratdiki, suratga olish jarayoni tugaganidan keyin uning asl qiyofasiga qaytishi uchun bir necha oy kerak bo‘ldi. Film 1998-yilda chiqqanidan to 2005-yilda jurnalist o‘z joniga qasd qilguniga qadar Jonni Depp va Xanter S.Tompson juda yaxshi do‘st bo‘lishga ulgurdi.
Sharlz Teron — “Monstr”

Faoliyatini aslida model sifatida boshlagan Teron ketma-ket qotil va fohisha Eylin Uornos roli uchun 15 kilogramm vazn orttirgan. Suratga tushish jarayonida u qoshlarini oldirgan va protez tishdan foydalangan. Ushbu sa’y-harakatlar natijasi “Oskar” bilan yakunlandi.
Kristian Beyl — “Haydovchi”

“Haydovchi” dramasi uchun Beyl 30 kilogramm vazn yo‘qotib, o‘zini toliqtirib qo‘ygan. Og‘irligi 55 kilogramm bo‘lgan aktyor suratga olish vaqtida kuniga bittadan olma va konservalangan baliq iste’mol qilgan. Kartina prodyuserlarining so‘zlariga ko‘ra, aktyor bundan ham ko‘prog‘iga tayyor edi, biroq jamoa Beylning sog‘lig‘idan xavotirlanib, undan to‘xtashni so‘ragan.
Shia Labef  — “G‘azab”

Haqli ravishda eng jiddiy va o‘ychan aktyorlardan biri sanalgan Labef 2014-yilda “G‘azab” harbiy dramasida suratga tushishga tayyorgarlik ko‘rayotganda bu fazilatlarni to‘liq namoyon etgan. Shianing harbiy bazada bir oy vaqt o‘tkazgani hammasi emas. U tishini olib, yuzini pichoq bilan kesdi, yuvinishni to‘xtatdi va otlarning nobud bo‘lishini bir necha kunlab kuzatdi.
Leonardo Di Kaprio — “Hayot-mamot”

Di Kaprio “Hayot-mamot” tarixiy dramasida suratga tushishga rozi bo‘lishi bu vaqt davomida jahannam azoblarini ko‘rish bilan barobar edi. Aktyor mash’um sahnada suratga tushishga tayyorgarlik ko‘rish uchun otning jasadida uxlagan. Shuningdek, Di Kaprio sahnalardan birida bizonning xom go‘shtini iste’mol qilgan, bu aktyor uchun qiyin sinov bo‘lgan, chunki u vegetarian edi. Qahramonning go‘shtni iste’mol qilishi Leoning haqiqiy holatidir. Ma’lumki, Leoning barcha azoblari o‘z samarasini berdi: u bir nechta muvaffaqiyatsiz nominatsiyalardan so‘ng o‘z faoliyatidagi birinchi “Oskar”ni oldi.
Keyt Uinslet — “O‘quvchi”

Aktrisa tom ma’noda o‘zining savodsiz konslager qo‘riqchi obraziga tobe bo‘lib qolgan va suratga tushish jarayoni tugagandan keyin normal holatga qaytishi uchun unga bir necha oy kerak bo‘ldi. “O‘quvchi” filmidagi ishi uchun “Oskar”ni qo‘lga kiritgan Keyt xarakterdan chiqib ketish rolga kirish uchun mashq qilishdek mashaqqatli ekanini aytib o‘tdi: “Men bu qahramonim bilan xayrlashish uchun ko‘p vaqt va kuch sarfladim”.
Robert De Niro — “Taksi haydovchisi”

1976-yilgi psixologik triller uchun yosh aktyor De Niro haqiqatan ham taksi haydovchilik guvohnomasini oldi va bir muddat shahar bo‘ylab yurdi, mijozlar bilan siyosat va bugungi jamiyatning yomonlashib borayotgan axloqi haqida suhbatlashdi. Shu bilan bir qatorda, aktyor o‘z qahramonining og‘riqli va asabiy holatini yetkazish uchun intensiv ravishda vazn yo‘qotdi.
Jared Leto —“O‘z joniga qasd qiluvchilar”

Aqldan ozgan Joker roliga o‘rganib qolgan Leto loyihadagi hamkasblariga g‘alati sovg‘alar yuborishni boshladi. Shunday qilib, Uill Smit bir paket o‘q oldi, Margo Robbi esa unchalik omadli emas edi — Jared unga tirik kalamush yubordi. Boshqa hamkorlar videomurojaat oldi, unda Leto Joker timsolida ularga o‘lik cho‘chqa fonida murojaat qildi. Bu bilan Leto o‘zining hamkasblarida unga nisbatan haqiqiy nafratni his qildi.
Adrian Broudi — “Pianinochi”

Aktyor tashlab ketilgan va och qolgan pianinochi roliga tayyorgarlik ko‘rish uchun uzoq yo‘l bosib o‘tdi. Aktyor buning uchun mashinasini sotib, kvartirasini qoldirdi, telefonlarni o‘chirib qo‘ydi va bir nechta shaxsiy buyumlari bilan Yevropaga ketdi. Aktyor kuniga bir-ikki dona tuxum va sabzavotli tovuq iste’mol qildi, televizor ko‘rmadi va faqat mashq qildi.
Xit Lejer — “Qora ritsar”

Marhum aktyor mukammal “xaos agenti”ni yaratish bilan mashg‘ul bo‘lgan va tayyorgarlik hamda suratga olish jarayonida ham xarakterdan chetga chiqmagan. Afsuski, aktyor hech qachon katta ekranda o‘z sa’y-harakatlari samarasini ko‘rmadi: Lejer og‘riq qoldiruvchi, uyqu tabletkalari va trankvilizatorlarning haddan tashqari dozasi tufayli vafot etdi. Aktyorning ba’zi muxlislari Xitning haqiqat bilan aloqasini yo‘qotganiga va o‘zining hamda aqldan ozgan Jokerning qayerdaligini tushunmaganiga amin, bu esa dori vositalarini me’yordan ortiq iste’mol qilishga olib keldi.